# Esirukous koronaepidemian COVID-19 keskellä

Jumala, parantajamme, osoita myötätuntosi koko ihmiskunnalle, joka on keskellä myllerrystä ja haavoitettu sairaudella ja pelolla. Kuule huutomme, oi Jumala,

**Kuule rukouksemme.**

Tule avuksemme, kun koronavirus leviää maailmanlaajuisesti. Paranna ne, jotka ovat sairaita, tue ja suojaa perheitä ja läheisiä tartunnalta. Kuule huutomme, oi Jumala,

**Kuule rukouksemme.**

Lahjoita meille rakkauden henki ja itsekuria niin, että voimme tulla yhteen ja tehdä työtä koronaviruksen rajaamiseksi ja eliminoimiseksi. Kuule huutomme, oi Jumala,

**Kuule rukouksemme.**

Tee meistä valppaita, tarkkaavaisia ja auta meitä toimimaan kaikkien sairauksien hävittämiseksi – malarian, dengue-kuumeen, HIV:n ja AIDS:n ja muiden (*voidaan sanoa ääneen tai tuoda esiin hiljaisuudessa*), jotka tuottavat kärsimystä ja kuolemaa monille ihmisille. Kuule huutomme, oi Jumala,

**Kuule rukouksemme.**

Paranna itsekeskeisyytemme ja piittaamattomuutemme, jotka saavat meidät huolehtimaan vain niistä viruksista, jotka uhkaavat meitä itseämme. Avaa teitä läpi arkuuden ja pelon, jotka saavat meidät liian helposti unohtamaan lähimmäisemme. Kuule huutomme, oi Jumala,

**Kuule rukouksemme.**

Vahvista ja rohkaise heitä, jotka työskentelevät terveydenhuollon tehtävissä: hoitohenkilökuntaa, sairaanhoitajia, vartijoita, lääkäreitä - kaikkia, joiden tehtävänä on hoitaa sairaita ja heidän läheisiään. Kuule huutomme, oi Jumala,

**Kuule rukouksemme.**

Innosta ja anna näky ja toivo kaikille tutkijoille, jotka kehittävät rokotetta. Kuule huutomme, oi Jumala,

**Kuule rukouksemme.**

Tue kaikkia työntekijöitä ja yrittäjiä, jotka kärsivät toimeentulon menetyksistä karanteenien, toiminnan pysäyttämisen, suljettujen rajojen ja muiden rajoitusten takia. Suojaa ja varjele kaikkia, joiden on matkustettava. Kuule huutomme, oi Jumala,

**Kuule rukouksemme.**

Johda kansojen johtajia puhumaan totta, estämään disinformaation leviämistä ja edistämään oikeudenmukaisuutta niin, että sinun kansasi voi parantua. Kuule huutomme, oi Jumala,

**Kuule rukouksemme.**

Paranna maailmamme, paranna ruumiimme. Vahvista sydämiämme ja mieliämme, ja anna myllerryksen keskelle toivo ja rauha. Kuule huutomme, oi Jumala,

**Kuule rukouksemme.**

Kanna lempeillä käsivarsillasi kaikkia, jotka ovat kuolleet ja jotka nyt kuolevat. Lohduta heidän rakkaitaan heidän epätoivossaan. Kuule huutomme, oi Jumala,

**Kuule rukouksemme.**

Muista kansaasi, koko ihmiskuntaa ja kaikkea luomaasi rakkaudessasi.

**Aamen!**

Luterilaisen maailmanliiton aineisto, käännös Kati Pirttimaa